Vélarnar á flugvellinum á Stóra Kroppi . Ljósm. est . Átta manna hópur franskra ferðamanna átti viðdvöl í Borgarfirði fyrr í vikunni . Engin nýlunda er að ferðamenn skuli vera þar á ferð en hins vegar var ferðamáti hópsins óvenjulegur . Fólkið kom á þremur smáflugvélum til landsins og ætlaði upphaflega að koma til að skoða gosið í Eyjafjallajökli . Því lauk hins vegar daginn áður en Íslandsferðina átti að fara , en ákveðið engu að síður að fljúga yfir hafið . Hér á landi átti hópurinn viðdvöl á mörgum stöðum , meðal annars Hornafirði , Húsavík , Reykjavík og á Stóra Kroppi þar sem þessi mynd var tekin . Að borgfirskum sið var hópnum boðið í kaffi og farið með hann í útsýnisferð meðal annars að Deildartunguhver . Utan flaug hópurinn síðan í gær eftir að hafa tankað á vélarnar á Höfn .